burgasdotpro/wikipedia huggingface dataset:
Náhoda

Náhoda je moment nejakej skutočnosti, ktorý je vzhľadom na jej substanciálny základ (podstatu a zákon) niečím iba možným; je to niečo skutočne existujúce, čo však vzhľadom na podstatu predmetu môže byť aj nebyť, môže byť takým alebo iným; niečo, čo sa podstatou daného predmetu alebo predpokladá ako možná forma jej prejavu, alebo sa ňou aspoň nevylučuje ako niečo nemožné.
Náhoda je formou realizácie náhodnej možnosti, a tá je daná nielen vnútorne nevyhnutou povahou systému, ale aj okolnosťami času a priestoru; to, či sa realizuje, alebo nie, závisí nielen od rozlíšenej podstaty systému, ale aj od druhotných podmienok daného systému.
Náhoda je protikladom relatívnej nevyhnutnosti a spolu s ňou predstavuje nezastupiteľný moment v procese premeny reálnej možnosti na skutočnosť. Relatívna nevyhnutnosť je spôsob premeny reálnej možnosti na skutočnosť a náhoda je spôsob, ktorým sa relatívna nevyhnutnosť presadzuje v mnohotvárnych javových formách skutočnosti.
Náhoda je práve ten chýbajúci moment, ktorým sa relatívna nevyhnutnosť (určená základnými podmienkami systému) mení na absolútnu nevyhnutnosť (určenú základnými i druhotnými podmienkami systému). Je to forma, v ktorej sa relatívna nevyhnutnosť prejavuje v bezprostrednej skutočnosti.
Názory na náhodu.
Aristoteles.
Podľa Aristotela je náhoda to, čo môže byť takým, ale aj niečím iným; to, čo môže nejakej veci práve tak patriť, ako aj nepatriť.
indeterminizmus.
Indeterminizmus hovorí, že náhoda je bezpríčinná udalosť.
mechanistický determinizmus.
Mechanistický determinizmus považuje náhodu za nepoznanú príčinu.
Náhoda je
formálnologické vyjadrenie absencie znalosti príčin zmeny posudzovanej
skutočnosti v jej možnú formu v závislosti na jej substanciálnom základe v čase
a priestore.
Marginalizmus

Marginalizmus (z lat. marginalia, tzn. margo = okraj, hranice) je myšlienkový smer založený na teórii marginálneho (hraničného) úžitku. Marginalizmus je pojem používaný buď pre označenie špecifickej metódy, alebo aj celej školy neoklasickej ekonómie. V prvom prípade ide o postup v mikroekonomickej a makroekonomickej analýze založený na využívaní diferenciálneho a integrálneho počtu; v zásade ide o zisťovanie hypotetických zmien jednej veličiny za predpokladu, že sa iná veličina, s ňou vzájomne závislá, bude meniť v určitom rozsahu a tempe, zatiaľ čo ostatné okolnosti se meniť nebudú. Prvopočiatky marginálnej analýzy možno sledovať u A. R. J. Turgota, D. Bernoulliho a D. Ricarda v zákone klesajúcich výnosov pôdy. Ako synonymum neoklasickej školy je marginalizmus spájaný predovšetkým s teóriou hraničného úžitku, teóriou hraničnej produktivity, prípadne ďalšími koncepciami neoklasickej ekonómie. 
Externé odkazy.
https://encyklopedie.soc.cas.cz/w/Marginalismus
Blaug, M.: Economic Theory in Retrospect. Cambridge 1985; Piettre, A.: Histoire de la pensée économique et analyse des théories contemporaines. Paris 1973
Miera

Miera môže byť
Marginálny

Marginálny (lat.) je hraničný, písaný na okraji, okrajový.
Lynn Margulisová

Lynn Margulisová (* 5. marec 1938, Chicago, Illinois, USA – † 22. november 2011, Amherst, Massachusetts) bola americká biologička, profesorka na University of Massachusetts Amherst, od roku 1983 členka United States National Academy of Sciences.
V roku 1966 zverejnila teoretickú prácu nazvanú "On the Origin of Mitosing Cells" v ktorej predložila teóriu, že niektoré organely v eukaryotických bunkách, ako sú mitochondrie alebo plastidy, môžu byť symbiotického pôvodu: pôvodne to boli samostatné baktérie, ktoré eukaryotné bunky počas evolučného času asimilovali. Štúdiu však, ako sama spomínala, odmietlo cca pätnásť odborných vedeckých periodik.
Nakoniec bola táto štúdia prijatá a dnes sa považuje za jeden z hlavných míľnikov vo vývoji endosymbiotickej teórie.
Náhodnosť

Náhodnosť je nepredvídateľnosť kombinácie z nekonečného množstva podmienok, za ktorých pôsobí daná príčina, čo spôsobuje, že vznik javu nie je nevyhnutný, ale náhodný. V indeterminize náhodnosť je bezpríčinnosť, bezzákonitosť, indeterminovanosť.
Mari (Sýria)

Mari (dnešný Tell Haríri (Tell Charíri)) je tell na strednom Eufrate v Sýrii pri hraniciach s Mezopotámiou, dôležité stredisko mestského charakteru (mestský štát) sumerského až babylonského obdobia (3.-2. tisícročie pred pred Kr.). Malo často styky so sýrskou Eblou.
Objavené 1933 francúzskou archeologickou expedíciou, našiel sa v ňom archív kráľa Zimrilina (okolo 1760 pred pred Kr.) s 25 000 hlinenými tabuľkami v akkadčine a obrovský palácový komplex (najstaršie časti pochádzajú z ranodynastického obdobia).
Miestnosť

Miestnosť je stenami ohraničený uzavretý priestor v nejakej budove, napr. izba, sieň, pivnica, pracovňa.
Miesto (vymedzená časť priestoru)

Miesto je časť priestoru vynímajúca sa voči iným častiam priestoru a zaberaná prípadne nejakým telesom (telesami) alebo nejakou inou entitou. Miesto a miesta sú predmetom skúmania vo viacerých disciplínach, tradične ho (ich) skúma napr. topika, geometria a i. Filozofia skúma o. i. miesto človeka vo svete. 
Miesto podľa Aristotela.
Miesto je podľa Aristotela "topos", teda to, čo zaujíma každé jednotlivé teleso. Miesto, ktoré zaujímajú všetky telesá dohromady, je spoločné miesto čiže priestor.
Nahota

Nahota je obnaženosť tela, nahosť, teda stav, kedy človek nemá na sebe žiaden odev. Je výlučne ľudským charakteristickým znakom. Množstvo odevu závisí od praktického hľadiska (udržiavanie tepla, ochrana pred nečistotami či mechanickým poškodením pokožky) a sociálnych konvenciách. V určitých situáciach môže byť akceptovateľné aj minimálne množstvo odevu (napr. u žien nosenie bikín na pláži, ktoré zakrývajú poprsie a genitálie).
Vnímanie nahoty v spoločnosti sa odlišuje podľa situácie, kultúry aj historického obdobia.
José Carlos Mariátegui

José Carlos Mariátegui (* 14. jún 1895, Moquegua, Peru – † 16. apríl 1930, Lima) bol peruánsky spisovateľ, politický filozof, novinár, činiteľ robotníckeho hnutia, zástanca marxizmu.
Sväté miesto

Sväté miesto je lokalita, kde sa prejavila nadľudská moc a kde je možné očakávať jej ďalšie prejavy. Viera vo svätosť niektorých miest vzniká ako lokalizácia vysokého napätia "svätého" (od "sväto"). Myšlienka všadeprítomnosti božej potrebovala dlhý vývoj. Boh alebo bohovia boli pre človeka dávnej doby prítomní na niektorých miestach viac než na iných. Toto vyhradenie svätého miesta sa znáša so všadeprítomnosťou božou aj u izraelských žalmistov. Sväté miesto vzbudzuje úctivú bázeň až hrôzu, ale súčasne aj fascinuje. Znamená pre človeka vhodnú dispozíciu pre inšpiráciu. Príklady svätých miest: hrob, dom, jaskyňa, prameň, oáza, hora, skalisko, mohutný zelený strom, chrám
Nahradzovanie čísiel

Nahradzovanie čísiel je operácia s číslami, ktorá sa uskutočňuje napríklad dosadzovaním určitých čísiel v algebraickom výraze za čísla zapisané písmenom.
Marketing

Marketing je identifikácia, zabezpečovanie, predpokladanie alebo ovplyvňovanie
dopytu po tovaroch a službách. Marketing závisí od reklamy a trhu.
Iná definícia: Marketing je obchodná politika a výrobná politika vychádzajúca z požiadaviek trhu zameraná na dosiahnutie maximálneho ekonomického efektu v trhových vzťahoch.
Marketing je metóda, ktorou sa riadi proces plánovitej realizácie nápadov na trhu. Konečným sudcom, ktorý rozhoduje o kvalite nápadu, je trh. Zisk z predaja je odmenou, ale hlavne meradlom úspešnosti podnikania.
Vznik marketingu podmienilo úsilie minimalizovať riziko, ktoré vzniká pri vstupe na trh, a maximalizovať zisk pri realizácii zhmotneného nápadu.
Marketing je súčasťou podnikateľskej činnosti podniku.
François Mignet

François Auguste Alexis Mignet (* 8. máj 1796, Aix-en-Provence, Francúzsko – † 24. marec 1884, Paríž) bol francúzsky historik.
Jacques-André Naigeon

Jacques-André Naigeon (* 15. júl 1738, Paríž – † 28. február 1810 tamtiež) bol francúzsky spisovateľ a filozof, kritik náboženstva.
Bol prívrženec a priateľ von Holbacha a Denisa Diderota.
Svetozar Marković

Svetozar Marković (; * 9. september 1846, Zaječar, Srbsko – † 26. február 1875, Terst, Taliansko) bol srbský filozof, literárny kritik, zakladateľ revolučnodemokratickej ideológie v Srbsku.
Marković sa nazdával, že v podmienkach Srbska možno po víťazstve ľudovej revolúcie obísť kapitalizmus a dospieť k socializmu, a to opierajúc sa o roľnícku občinu. Markovič vyslovil myšlienku národnej rovnoprávnosti a federácie všetkých balkánskych národov.
Migrácia

Migrácia (lat.) môže byť:
John Naisbitt

John Naisbitt (* 15. január 1929, Salt Lake City, Utah, USA† 8. apríl 2021, Velden am Wörther See, Rakúsko) bol americký prognostik, futurológ, spisovateľ, poradca a manažér.
Kariéra.
Bol zakladateľom a vedúcim poradenskej firmy Megatrends, Ltd. Pôsobil ako riaditeľ IBM, Eastman Kodak. Pôsobil ako hosťujúci profesor Harvard University a tiež ako poradca a prednášateľ, radil politikom a svetovým korporáciam. 
S manželkou Doris žil vo Viedni, Tiencine a Veldene am Wörther See.
Dielo.
Je autorom mnohých kníh, z ktorých niektoré napísal so svojou dnes už bývalou manželkou Patriciou Aburdeneovou, so svojou dcérou Nanou Naisbittovou alebo s japonskými kolegami. Niektoré knihy vydal iba v japonskom jazyku.
Andrej Andrejevič Markov

Andrej Andrejevič Markov po rusky "Андрей Андреевич Марков" (* 14. jún 1856, Riazaň – † 20. júl 1922, Petrohrad) bol ruský matematik, zakladateľ teórie markovovských reťazcov (procesov).
Pracoval v teórii pravdepodobnosti, teórii čísel a matematickej analýze.
Migracionizmus

Migracionizmus môže byť:
Naivita

Naivita alebo naivnosť alebo prostoduchosť alebo prostomyseľnosť alebo prostodušnosť môže byť o človeku, konaní, myslení a pod.: 
Naivnosť je o umení:
Migracizmus

Migracizmus je migračná teória, založená na existencii migrácií ľudí a kultúr, v podstate však popiera etnicitu kultúry a vysvetľuje vývoj človeka a kultúry migráciami (difuzionizmus, kozmopolitizmus).
Alfred Marnau

Alfred Marnau (* 24. apríl 1918 Bratislava – † 15. jún 1999, Londýn) bol prozaik a básnik píšuci po nemecky a po anglicky. Mladosť strávil v rodnej Bratislave.Bol karpatsky Nemec. Do Londýna emigroval s manželkou Sentou, ktorej rodičia (pôvodne obyvatelia domu č. 17 na Dunajskej ulici v Bratislave) zahynuli v Osvienčime. Počas prvých rokov londýnskeho exilu Marnau pôsobil ako sekretár Oskara Kokoschku. Jeho priateľstvo s Jánom Albrechtom pretrvalo po celý život. Bol aktívnym členom Maltézskeho rádu. Jeho jediná dcéra Corinna vstúpila do benediktínskej rehole.
Migréna

Migréna sú záchvatovité bolesti hlavy, častejšie jednostranné, pulzujúce, veľkej intenzity. 
Začínajú sa obyčajne ráno, trvajú niekoľko hodín až dní. Sprevádzané sú vracaním, nechutenstvom, sčervenaním tváre, opuchom mihalníc, slzením, citlivosťou na svetlo (fotofóbia) a hluk (fonofóbia). Strany sa môžu v jednotlivých záchvatoch striedať a na vrchole záchvatu sa môže bolesť rozšíriť na celú hlavu. Frekvencia paroxyzmov je rôzna, od niekoľkých záchvatov za mesiac, až po zopár ročne. Začína často už v puberte, môže sa ale vyskytovať aj u detí. Častý je pozitívny rodinný výskyt.
Záchvat môže začať nešpecifickými prodromami (podráždenosť, zmeny nálad...), po ktorých sa rozvíja progradujúca (so stúpajúcou tendenciou) bolesť hlavy, s možným vrcholom: zvracenie, môzu sa vyskytovať bolesti v bruchu a hnačka. Trvanie záchvatu je obvykle niekoľko hodín, menej často aj tri dni. Trvanie záchvatu, ktoré presahuje 3 dni sa označuje ako status migrenosus. Niektorí postihnutí sa môžu celý ďalší deň cítiť zvýšene unavení až vyčerpaní alebo s myalgiou (bolesťami vo svaloch).
Ak migréna prebieha v tejto už popísanej forme, skôr bola označovaná ako prostá, klasická. Migréna komplikovaná zahrňuje v sebe komplex fokálnej cerebrálnej (lokálnej mozgovej) symptomatiky. Preto podľa platnej medzinárodnej klasifikácie rozprávame o migréne s aurou / bez aury. Aura sa rozvíja v priebehu 5 - 20 minút, odoznieva obvykle do 60 minút. V ojedinelých prípadoch až hodiny, dni.
Migrénová aura ( existuje aj epileptická) môže mať nasledujúce príznaky:
Nájdenie

Nájdenie (nachádzanie, nachodenie) môže byť:
Márnivosť

Márnivosť môže byť:
František Mihina

Prof. PhDr. František Mihina CSc. (* 25. december 1944, Smolenice) je slovenský filozof, ktorý sa venuje dejinám súčasnej filozofie, a pedagóg.
V rokoch 1966 - 1971 študoval filozofiu na Filozofickej fakulte Univerzity Komenského v Bratislave. 
Od roku 1973 prednášal na Katedre filozofie Filozofickej fakulty v Prešove a od roku 1991 katedru filozofie viedol. V roku 1997 sa stal dekanom filozofickej fakulty. V rokoch 2003 - 2007 pôsobil ako rektor prešovskej univerzity.
Nájom

Nájom je právny pomer, na základe ktorého jeden účastník (prenajímateľ) prenecháva za odplatu druhému účastníkovi (nájomníkovi) vec, aby ju dočasne, v dohodnutom čase alebo bez časového určenia užíval alebo z nej bral úžitky. Na Slovensku ho upravuje Občiansky zákonník.
Márnomyseľnosť

Márnomyseľnosť alebo pýcha je preceňovanie vlastných schopností. Je to vlastnosť človeka, ktorý sa preceňuje. Typicky je vnímaná ako záporná vlastnosť.
Opakom pýchy je pokora.
Pýcha v náboženstve.
U kresťanov jedna z nerestí, je na prvom mieste zo siedmich hlavných hriechov.
V Starom zákone pýchou označovali niečo čo sa vzdúva, prekypuje, v prenesenom zmysle slova všetko, čo je drzé, namyslené, naduté; v prípade človeka, ktorý sa robí väčším, významnejším, než v skutočnosti je.
Apoštol Pavol videl pýchu ("vychvaľovanie sa" znalosťou Zákona a skutky spravodlivosti) ako charakteristický rys judaizmu a najvlastnejší skutok nevery Židov. Písal, že Evanjelium vylučuje pýchu (Rim 3, 27), lebo učí, že všetci ľudia sú hriešni, preto nemôžu dosiahnuť spravodlivosť vlastnými silami - to musí človek hľadať u Krista a prijímať ju ako dar skrz vieru v neho.
Pýcha je podľa kresťanských teológov priamou vzburou proti Božej svätosti a jeho zvrchovanosti. Význačným rysom biblickej zbožnosti je názor o pýche ako o koreni hriechu. Neposlušnosť a pýcha, ktoré si prisvojujú slávu a česť, ktorá prináleží jedine Bohu, je podstatou hriechu.
Jozef Mikloško

Doc. RNDr. Jozef Mikloško DrSc. (* 31. marec 1939, Nitra) je slovenský matematik, politik a diplomat, člen KDH.
V minulosti pôsobil ako podpredseda vlády ČSFR, poslanec Slovenskej národnej rady, Federálneho zhromaždenia ČSFR a Národnej rady SR a tiež veľvyslanec Slovenska v Taliansku, na Malte a v San Marine. Je starším bratom Františka Mikloška. Vo voľbách do NR SR v marci 2012 kandidoval na 34. mieste kandidátky KDH a bol zvolený za poslanca.
Kritika.
Návrh trestať asistovanú reprodukciu väzením.
V roku 2015 predložil spolu s poslancami Štefanom Kuffom (, neskôr KDH a KDŽP) a Mariánom Kvasničkom (KDH) návrh zákona, podľa ktorého sa odňatím slobody na päť až dvanásť rokov potrestá páchateľ, ktorý „vykoná, podstúpi alebo umožní“:
V zmysle návrhu by teda (okrem iného) matkám, ktoré podstúpili asistovanú reprodukciu (umelé oplodnenie) hrozilo väzenie. Návrh nebol úspešný, v prvom čítaní ho okrem predkladateľov podporili aj poslanci Marián Kéry, Ján Podmanický (SMER-SD), Pavol Abrhan, Jozef Bobík, Július Brocka, Martin Fronc, Monika Gibalová, Pavol Hrušovský, Jozef Mikuš, Alojz Přidal, Ivan Uhliarik, Pavol Zajac (KDH), Martin Fecko, Erika Jurinová, Helena Mezenská a Richard Vašečka (OĽANO).
Poslanci za KDH neskôr priznali, že hlasovali za zlý návrh. Podľa šéfa poslaneckého klubu KDH Pavla Abrhana "„Poslanec Mikloško zákon podpísal bez toho, že by informoval svojich kolegov v klube. V diskusii sme mali viaceré výhrady k textu.“"
Náklad

Náklad môže byť:
Náklady v ekonómii môže byť:
František Miko

Prof. PhDr. František Miko, DrSc. (* 13. apríl 1920, Lipany – † 13. november 2010, Bratislava) bol slovenský jazykovedec a literárny vedec. Predmetom jeho teoretických záujmov bola gramatika a štylistika slovenského jazyka.
Nebezpečný náklad

Nebezpečný náklad je náklad prepravovaný vzhľadom na jeho povahu (zápalnosť, výbušnosť a pod.) za zvláštnych podmienok týkajúcich sa balenia, označenia, uloženia v dopravnom prostriedku, nakladania a vykladania.
Mikrobiológia

Mikrobiológia (z a ) je veda skúmajúca jednobunkové mikroorganizmy (najmä baktérie, huby, kvasinky a plesne), nebunkové organizmy (vírusy) a subvírové patogény (prióny a viroidy), ich život, vlastnosti, činnosti, ich význam pre život rastlín, zvierat a ľudí.
Rozdelenie.
Podľa sledovaného objektu: 
Iné rozdelenie:
Špeciálnymi aspektami mikrobiológie sa zaoberajú aplikované mikrobiologické vedy napríklad bakteriálna fyziológia, ktorá skúma životné pochody baktérií.
Klasifikácia.
Zaraďovanie mikroorganizmov je v klasickej mikrobiológii podľa morfológie buniek, v modernej podľa biologických a biochemických prejavov, optimálne zaradenie kombináciou klasifikujúcich hľadísk – morfologických znakov a fyziologických vlastností (fyziológia je náuka o životných prejavoch a úkonoch organizmov za rozličných podmienok okolitého prostredia).
Výpočtové náklady

Výpočtové náklady sú z pohľadu informatiky nevyhnutné náklady na prostriedky ako pamäť, výpočtový čas, požadované zariadenia atď., potrebné na výpočet vypočítateľnej funkcie.
Mikročastica

Mikročastica je častica veľkosti atómu a menšia.
Náklonnosť

Náklonnosť je priaznivý postoj, priazeň; sklon, tendencia, dispozícia. Podľa I. Kanta je to afekt zmyslovosti a patrí do priestoru prírodnej kauzality.
Mikroekonomika

Mikroekonomika je cieľavedomá hospodárska činnosť jednotlivých hospodárskych subjektov,
ktorými môžu byť podniky, firmy, družstvá, individuálni podnikatelia, rôzne spoločnosti i domácnosti.
Martianus Capella

Martianus Capella vlastným menom Martianus Minneus Felix Capella (* 5. storočie, Kartágo) bol rímsky básnik, právnik, filozof a encyklopedista.
Autor malej encyklopédie základných vedomostí siedmich slobodných umení "De nuptiis Philologiae et Mercurii (Svadba Filológie a Merkúra)" (okolo 430): gramatiky,
dialektiky, rétoriky (neskoršieho trívia) a geometrie, aritmetiky, astronómie a hudby (neskoršieho kvadrívia). Na začiatku stredoveku sprostredkovala táto učebnica súhrn antických odborných znalostí.
Mikroelektronika

Mikroelektronika (gr.) je pododbor elektroniky, ktorý sa zaoberá fyzikálnymi a technologickými otázkami miniaturizácie elektronických obvodov.
Nákres

Nákres je technické zobrazenie predmetu.
Mikrofyzika

Mikrofyzika ("fyzika mikrosveta") je časť fyziky, ktorá skúma mikrofyzikálne objekty. Mikrofyzika zahrnuje predovšetkým odbory molekulová fyzika, fyzika atómového obalu, jadrová fyzika, fyzika pevných látok, fyzika elementárnych častíc.
Nákresňa

Nákresňa je reálna plocha, na ktorú sa rysuje (papier, tabuľa a pod.).
Mikrokozmos

Mikrokozmos je svet v malom, opak makrokozmu. Je to svet malých útvarov, mierok, malých častíc, atómov a pod.
V mikrokozme sa podľa názorov mnohých filozofov odráža ako v zrkadle celý vesmír, makrokozmos.
Nálada

Nálada je relatívne dlhotrvajúci, stály psychický stav s priemernou alebo slabou intenzitou, ktorý tvorí kladné alebo záporné emočné pozadie psychiky indivídua. Na rozdiel od situačných emócií a afektov nálada nie je emočnou reakciou na bezprostredné pôsobenie určitých udalostí, ale na ich význam pre človeka v kontexte jeho celkových životných plánov, záujmov a očakávaní. Utvorené nálady zasa ovplyvňujú bezprostredné emočné reakcie na udalosti, a tým usmerňujú myslenie, vnímanie a správanie človeka. Podľa toho, ako si subjekt uvedomuje príčiny, ktoré určitú náladu vyvolali, prežíva ju buď ako difúzne celkové emočné pozadie (povznesená nálada, skľúčenosť a pod.), alebo ako výrazne vymedzený stav (žiaľ, smútok, clivota, strach alebo naopak zaujatie, radosť, jasanie, nadšenie atď.). Schopnosť kontrolovať svoje nálady, nachádzať a osvojovať si spôsoby ich vedomej korekcie je dôležitou úlohou výchovy a sebavýchovy.
Podľa Pogádyho a Guensbergera je nálada dlhšie pretrvávajúci komplexný citový vzťah, ktorý počas svojho trvania tvorí pozadie celého psychického života. Nálada po čase odznie sama od seba. Vyvoláva ju nejaká udalosť, ale môže byť podobná vitálnym emóciám, napr. smútok alebo nevôľa, teda môže byť spôsobená bez osobitnej príhody.
Mikrometer

Mikrometer (značka: "μm"; staršie "mikrón" a značka "μ") je jednotka dĺžky v metrickej sústave, zodpovedajúca jednej milióntine (1×10−6) metra. V mikrometroch sa vyjadruje vlnová dĺžka v oblasti infračerveného žiarenia a veľkosť buniek a baktérií.
Manická nálada

Manická nálada je nálada, ktorá sa vyznačuje veselosťou a rozjarenosťou so sústavným sklonom
k veselým afektom, ako sú smiech, žartovanie pri celkovej vzrušenosti, sprevádzanej pospevovaním a podobne živou motorikou. Chorí bývajú sebavedomí, vystatujú sa, miešajú sa do činnosti iných a usilujú sa ich zaujať, rozkazovať im, robiť si z nich žarty a pod. Ich správanie je poznačené tým, že vyššie
zábrany sú utlmené, konanie je odbrzdené, myslenie zrýchlené, niekedy sa vyskytuje aj vystupňovaná sexuálna dráždivosť. Celkové je povznesená aktivita natoľko rozšírená, že ruší aj spánok, a chorí trpia na nespavosť. Zavše sa vyskytne pohybový nepokoj. Pritom sa každý podnet spracuje v smere veselosti.
Opačné podnety nielenže nezvrátia manickú náladu, ale naopak, chorý ich vie brať tak, že zvyšujú a rozohňujú jeho veselosť. Táto porucha emotivity sa vyskytuje v typickej podobe pri mánii a odtiaľ má aj pomenovanie. V týchto prípadoch môže expanzívny nepokoj prejsť až do zúrivosti.
Mikroorganizmus

Mikroorganizmus alebo mikrób je najčastejšie definovaný buď ako baktéria a jednobunková huba, alebo ako akýkoľvek organizmus viditeľný len pomocou optického a elektrónového mikroskopu (často okrem rias), alebo ako jednobunkový organizmus, alebo ako synonymum taxónu Protista. Je sporné či medzi mikroorganizmy patria aj vírusy (a priony). Podrobnejšie o definícii a ďalšie definície pozri nižšie.
Definícia.
Presná definícia mikroorganizmov (mikróbov) je sporná. V závislosti od zdroja môže tento pojem zahŕňať:
Fyziológia mikroorganizmov (najmä baktérií).
Základné životné prejavy sú metabolizmus a rozmnožovanie
Metabolizmus baktérií, zdroje živín.
Mikroorganizmy ako aj všetky živé organizmy potrebujú pre život vodu a živiny na tvorbu energie a stavbu tela. Živiny obsahujúce biogénne prvky (nevyhnutne potrebné pre život) uhlík (C), kyslík (O), vodík (H), dusík (N), stopové prvky a vitamíny. 
Mikróby prijímajú potravu difúziou (fyzikálny jav, pri ktorom roztoky a plyny, ktoré sú bezprostredne v styku a sú rôzneho zloženia, vyrovnávajú svoje koncentrácie), celým povrchom tela.
Pochody z jednoduchších látok na zložky bakteriálnej bunky (bielkoviny, nukleové kyseliny, polysacharidy, lipidy), štiepením zložitých sa uvoľňuje energia. Tieto procesy sú za normálnych podmienok v rovnováhe. 
Produkty mikroorganizmov.
Mikrobiálne enzýmy – produkujú a sú nevyhnutné pre život (niektoré enzýmy sú toxické, poškodzujú bunky)
Mikrobiálne pigmenty – pomáhajú pri ich diagnostikovaní
Tvorba aromatických látok, svetla a tepla.
Mikrobiálne toxíny – poškodzujú bunky a tkanivá makroorganizmov
Anton Marty

Anton Marty (* 18. október 1847 Schwyz, Švajčiarsko – † 1. október 1914 Praha) bol švajčiarsky filozof jazyka, predstaviteľ rakúskej filozofie, profesor na Karlovej univerzite v Prahe, teoretik v oblasti filozofie jazyka.
Predmetom Martyho filozofie jazyka (v jeho terminológii všeobecnej semaziológie) boli najmä všeobecné a normatívne fenomény a v tomto zmysle sa pokladá za predchodcu glosématickej koncepcie L. Hjelmsleva vychádzajúceho ako Marty z apriórnych noriem alebo noriem vyvodených deduktívnym spôsobom.
Marty vyčleňoval matériu, ktorú v jazyku predstavujú významy, a formu vonkajšiu (zvuková stránka jazyka) a vnútornú (súbor vzťahov jestvujúcich medzi výrazom a významom).
Vnútorná forma môže byť obrazná, zosobňujúca výsledok metaforizácie, a konštruktívna, spočívajúca v zjednodušení jazykových znakov.
Publikácie.
Z jeho prác sú známe:
V náväznosti na Franze Brentana rozdelil Marty všetky kategorematické jazykové výrazy do troch kategórií podľa mentálnych aktov, ktoré k im patria: 
Emotivy sú výrazy, ktorých funkciou je vyvolať v poslucháčovi určitú reakciu. Emotivy sú tak základom rôznej illokučnej funkcie spojené s danou výpoveďou ako napr. zvolanie, otázka a podobne.
Mikrosociológia

Mikrosociológia je sociologická disciplína, ktorá skúma malé skupiny, t. j. zložením málopočetné sociálne skupiny, ktorých členovia sú v stabilnom vzájomnom osobnom styku. Medzi malé skupiny patrí rodina, základné kolektívy, ako pracovný, vedecký, športový, vojenský a i., triedy v škole, náboženské sekty atď..
Mikhajel Nalbandjan

Mikhajel Nalbandjan, armén. Միքայել Նալբանդյան, alebo Michael Ghazarian Nalbandian, niekde tiež Mikael Lazarevič Nalbanďan (* 14. november/2. november 1829 Rostov nad Donom - † 12. apríl/31. marec 1866, Kamyšin) bol arménsky spisovateľ a filozof, predstaviteľ materializmu.
Walter Taylor Marvin

Walter Taylor Marvin (* 28. apríl 1872, New York – † 26. máj 1944, New Brunswick, New Jersey) bol americký filozof, profesor filozofie na Rutgers College, predstaviteľ neorealizmu.
Mikuláš I. (pápež)

Svätý Mikuláš I. (* cca 820, Rím – † 13. november 867) bol 106. pápež (858 – 867), jeden z najvýznamnejších zástancov pápežského primátu.
Život.
U predchádzajúcich pápežov slúžil ako subdiakon (za Sergia II.), diakon (za Leva IV.) a poradca (pre Benedikta III.). Po zvolení za pápeža sa necítil byť hodný takého úradu a istý čas sa aj skrýval.
Vo svojich názoroch vychádzal z téz svätého Augustína a v tej dobe zhotovených pseudoisidorských dekretálií. Pápež je podľa neho pánom západnej i východnej cirkvi, jeho moc, ktorá pochádza cez svätého Petra od Boha, je nadradená biskupom i svetským panovníkom.
Využívajúc politické pomery po rozpade Franskej ríše energicky presadzoval svoj program a vynucoval si poslušnosť cirkevných prelátov i kráľov. Príležitosť dokázať, že je nadradený aj konštantínopolskému patriarchovi, sa mu naskytla 858, keď sa naň odvolal zosadený patriarcha Ignatios a Mikuláš I. ho 863 opäť do funkcie potvrdil. Tentoraz však precenil svoj vplyv a dostal sa do sporu s vtedajším patriarchom Fotiom i cisárom Michalom III., v priebehu ktorého bol daný do kliatby a obžalovaný z herézy v dôsledku používania filioque. V dobe, keď spor vrcholil, došlo v Byzancii k palácovému prevratu. Mikuláš I. krátko nato zomrel.
Počas jeho pontifikátu boli na kresťanstvo obrátení Bulhari a na územie Veľkej Moravy prišli z Byzancie bratia Konštantín a Metod.
Mikuláš I. stanovil sviatok Nanebovzatia Panny Márie na 15. augusta. Za svätého bol vyhlásený za pontifikátu pápeža Urbana VIII.
Naľčik

Naľčik (; po kabardsky: "Налшык"; po balkarsky: "Нальчик") je mesto na juhu Ruskej federácie, severne od Kaukazu. Je hlavným mestom Kabardsko-balkarskej republiky. "Naľčik" v kabardčine znamená "podkovička", tá je aj v erbe Naľčika. Žije tu 269 641 obyvateľov (2008). Ekonomiku tvorí najmä strojársky, hutnícky, drevospracujúci, potravinársky priemysel a mesto je tiež turistickým centrom. Má vlastnú univerzitu.
Dejiny.
Naľčik bol osídlený pred rokom 1743. V roku 1818 tu bola založená ruská pevnosť a potom vojenská osada (1838). V 19. storočí bol nevýznamnou osadou a jeho veľký rozvoj sa začal až po vzniku Sovietskeho zväzu. Naľčik získal štatút mesta a stal sa centrom novovzniknutej autonómnej oblasti v roku 1921. Počas Druhej svetovej vojny bol obsadený Nemcami a v bojoch z veľkej časti zničený. V mestskom parku horí večný oheň na pamiatku obetí druhej svetovej vojny a na viacerých miestach možno nájsť pamätníky krvavých bojov. V marci 1944 postihol miestne balkarské obyvateľstvo podobný osud, ako v Karačajevsku. Na nariadenie Stalina boli deportovaní do vnútrozemných stepí Sibíri. V roku 1966 sa mesto stalo turistickým a liečebným strediskom, nedávno bolo vyhlásené za druhé najčistejšie mesto v Rusku.
Obyvateľstvo.
Rusi tvoria približne 30 % populácie, najväčšou (43 %) skupinou sú Kabardi (staršie Kabardínci). Balkari tvoria iba asi 14 % obyvateľstva.
Legálny marxizmus

Legálny marxizmus bol ideový prúd v Rusku, ktorý vznikol v 90. rokoch 19. storočia. Vychádzal z kritiky národníctva, filozoficky staval na novokantovstve a bol predchodcom vechovstva.
Hlavným predstaviteľom legálneho marxizmu bol P. B. Struve.
Naldžorpa

Naldžorpa (tib. rnal 'byor pa) je tibetské slovo pre sanskritský pojem yogi, u nás jogín. 
Naldžorpa je askéta, ktorý sa naplno oddal praktizovaniu meditácie. Je to definícia podľa tibetsko-anglického slovníka Tibetan-english dictionary by Sarat Chandra Das (vydalo BOOK FAITH INDIA v Dillí v Indii pod ISBN 81-7303-009-X)
V rámci budhistickej tradície sa za jogína, alebo Naldžorpu (ak je to žena, tak Naldžorma) považuje človek, ktorý už má skúsenosť hlbšej podstaty mysle, teda existencie. Iným slovom má priamu skúsenosť fungovania zákona príčiny a následku (skt. karma) a vzájomnej závislej existencie všetkého, čo existuje (tib. tendrel). Je to stav, v ktorom jedinec cíti neoddelenosť od všetkého ostatného, od všetkých cítiacich bytostí a preto koná tak, aby zažívali šťastie a nezažívali nešťastie. Nevidí rozdiel medzi sebou a druhými, vďaka čomu v ňom voči ostatným vzniká skutočná a obrovská láska a súcit.
Ortodoxný marxizmus

Ortodoxný marxizmus je ospravedlňovanie oficiálnej ideológie komunistického štátu dogmaticky sa opierajúc o (neraz tendenčne vykladané) výroky Karla Heinricha Marxa, Friedricha Engelsa, Lenina, Stalina, Mao Ce-tunga a ďalších a o uznesenia zjazdov komunistickej strany.
Mikuláš z Oresme

Mikuláš z Oresme alebo "Nicolas Oresme", "Nicholas Oresme", "Nicole Oresme" (* pred 1330, Normandia; † 11. júl 1382, Lisieux, Francúzsko) bol francúzsky biskup, matematik, fyzik, filozof, politik, etik, ekonóm, astronóm.
Prekladal a komentoval Aristotela.
Mikuláš vytvoril teoriu mechaniky pohybu nebeských telies a nedvojznačne, i keď len hypoteticky, hlásal otáčanie Zeme okolo Slnka. Uňho možno nájsť aj pokusy sformulovať zákon voľného pádu telies, ktoré neskôr rozvinul Galilei, ako aj základy Descartesovej analytickej geometrie.
Nález

Nález môže byť:
Svetozar Miletić

Svetozar Miletić (výslovnosť: "Svetozar Miletyť") (* 22. február 1826, Mošorin, Rakúske cisárstvo, dnes Srbsko† 4. február 1901, Vršac, Rakúsko-Uhorsko, dnes Srbsko) bol srbský právnik a novinár, významný politický predstaviteľ Srbov vo Vojvodine, bojovník za práva Srbov i ostatných nemaďarských národov Uhorska.
Námet

Námet je úsek skutočnosti, ktorý je pri transformácii do významového útvaru určený na vyjadrenie v texte. V estetike je to prejav ideového zaujatia umelca životom a motívom. Vyjadruje to, čo možno v motíve zovšeobecniť. Námet je hlavnou myšlienkou motívu alebo zovšeobecneným motívom v ideovo-obsahovom zmysle.
Nanebovstúpenie

Nanebovstúpenie je vyzdvihnutie, vzatie, vystúpenie na nebo (napr. Nanebovstúpenie Krista, Nanebovzatie Panny Márie). O nanebovstúpení sa hovorí aj v súvislosti so svätcami, Alexandrom Veľkým, rímskymi cisármi.
Miliarda

Miliarda (skratka mld.) je tisíc miliónov, čiže 109; v USA, a v minulosti v bývalom ZSSR sa toto číslo nazýva bilión.
Nanebovstúpenie Krista

Nanebovstúpenie Krista alebo Nanebovstúpenie Pána je posledné zjavenie sa Krista apoštolom po svojom zmŕtvychvstaní, kedy bol vyzdvihnutý v oblaku do neba. Nanebovstúpenie Krista sa udialo štyridsať dní po jeho zmŕtvychvstaní, keď bol s apoštolmi na Olivovom vrchu (Sk 1, 9 - 12).
Rovnomenný sviatok sa v rímskokatolíckej, gréckokatolíckej i pravoslávnej cirkvi (i ďalších cirkvách) slávi 40. deň po Veľkonočnej nedeli (Pasche), tento deň vždy pripadne na štvrtok.
Nanebovstúpenie v byzantskom obrade.
V byzantskom obrade je Nanebovstúpenie nášho Pána Ježiša Krista jeden z dvanástich veľkých sviatkov, má osem dní posviatku (teda slávi sa do piatku pred Zostúpením Svätého Ducha). Deň pred sviatkom, v stredu, sa slávi Odovzdanie (zakončenie) Paschy. 
Nanebovstúpenie poukazuje na Kristovo triumfujúce božstvo. Bohoslužobné texty večierne a utierne synteticky predstavujú celý Kristov plán spásy od jeho poníženia vo vtelení a utrpení, cez vzkriesenie až po prísľub zostúpenia Svätého Ducha a druhého Kristovho príchodu (parúzie). Sviatok má teda aj výrazný eschatologický nádych, čo vyjadrujú aj čítania na večierni (Iz 2, 2 – 3e; Iz 62,10 – 63,3b. 7–9; Zach 14, 1a. 4a. 8–11), a zároveň pripravuje na prichádzajúce Turíce. 
Ikona Nanebovstúpenia zobrazuje v hornej časti Krista v nebeskom majestáte ako Krista vševládcu obklopeného anjelmi, toto vyobrazenie zároveň poukazuje na jeho slávny návrat, keď „sa vráti jedného dňa takým istým spôsobom.“ Dole sú zobrazení apoštoli s Máriou, ktorá je v postoji modlitby.
V Gréckokatolíckej cirkvi na Slovensku je Nanebovstúpenie prikázaným sviatkom.
Nan-šan

Nan-šan (čín. "Qilian Shan") - horská sústava v severnej Číne dlhá , široká do a s výškovým maximom Patrí k systému Kchun-lun a je typická ľadovcami.
Milión

Milión (skratka mil.) alebo tiež tisíc tisícov je prirodzené číslo nasledujúce po čísle 999 999 a predchádzajúce číslo 1 000 001. Vo vedeckom zápise čísel sa označuje ako 106.
V metrickom systéme sa používa pre násobky miliónu grécka predpona „mega-“ () a pre milióntiny predpona „mikro-“ ().
Slovo milión pochádza z taliančiny, základom je slovo mille (tisíc) a prípona -one. Výsledkom je výraz, ktorý znamená doslova „veľká tisícka“. Slovo milión sa vyskytuje v mnohých európskych jazykoch.
Prírodné vedy.
Analogicky k výrazom percento a promile existuje taktiež anglický výraz parts per million (ppm), ktorý sa používa pre označenie milióntiny.
Kultúra a spoločnosť.
Výraz milión sa všeobecne používa pre označenie zvlášť veľkého počtu alebo čiastky. Výraz milionár sa teda používa ako označenie pre bohatého človeka (bez ohľadu na presnú veľkosť pomenovania), „ani za milión“ ako výraz pre „nikdy“ a pod. Čiastka jedného miliónu korún je niekedy v hovorovej reči označovaná ako „melón“.
Militarizmus

Militarizmus je dominancia vojenských hodnotových predstáv a záujmov v politike a spoločenskom živote, ktoré sa prejavujú napríklad jednostranným dôrazom na právo silnejšieho a myšlienkou, že vojny sú nutné alebo nevyhnutné, alebo prísne hierarchickým myslením založeným na rozkazoch a poslušnosti.
Vo vnútornej politike sa prejavuje vysokými výdavkami na armádu a zbrojenie, zdôrazňovaním významu armády, vyzdvihovaním jej prestíže, masovými prehliadkami, účasťou vysokých dôstojníkov v politike a najmä vojnovou rétorikou vedúcich predstaviteľov štátu. V zahraničnej politike znamená tendenciu k násilnému riešeniu sporov, prípadne aj expanzívnu a dobyvačnú politiku.
Definície a modely militarizmu.
Politológ Wilfried von Bredow opisuje militarizmus ako „"nadvládu armády ako organizácie v štáte a spoločnosti"“ a ako „"prevahu vojenských a vojnových kategórií v myslení v štáte, spoločnosti a politike"“. Uvádza dva modely civilno-vojenských vzťahov, ktoré sa vyvinuli po priemyselnej revolúcii.
Nielen, ale aj vzhľadom na nacistickú tyraniu, Antony Joseph Coates charakterizuje militarizmus ako „"častý sklon alebo kultúrnu zaujatosť v prospech vojny"“.
Napätie

Napätie môže znamenať
Charles Wright Mills

Charles Wright Mills (* 28. august 1916, Waco, Texas, USA - † 20. marec 1962, Nyack, New York) bol americký sociológ.
Marža

Marža môže byť:
Milosrdenstvo

Milosrdenstvo je súcit s trpiacim, zľutovanie, zmilovanie.
Masa

Masa môže byť:
Napätie (psychológia)

Napätie alebo tenzia je nepríjemný emocionálny stav vyskytujúci sa v situácii konfliktu, stresu, frustrácie, ohrozenia alebo strachu. Toto napätie jedinca buď ochromuje, alebo aktivizuje k jeho odstráneniu. 
Napätie možno odstrániť napr. relaxáciou.
Milosť (náboženstvo)

Milosť je ústredný pojem kresťanskej teológie. Je to dobrovoľný prejav Božej lásky k človeku v podobe nezaslúženej priazne (napr. odpustenia hriechov) alebo pomoci. Podľa Nového zákona (hlavne Listu Rimanom) je možné získať ju len skrze vieru.
Predchádzajúca milosť je kľúčový pojem teológie Johna Wesleyho.
Neodolateľná milosť je jeden zo základných piatich bodov učenia kalvinizmu.
Masa (prírodoveda)

Masa je v prírodovede je množstvo látky obsiahnutej v telese.
Naplnenosť

Naplnenosť je plnosť dosiahnutá napĺňaním, vypĺňaním.
Milovanie

Milovanie je procesuálna alebo činnostná stránka lásky. Podľa Leibniza je milovanie radovanie sa zo šťastia druhého.
Napodobovanie

Napodobovanie (napodobenie) alebo napodobňovanie (napodobnenie) alebo imitovanie (imitácia) alebo expresívne opičenie sa je vedomé alebo nevedomé opakovanie správania, ktoré jedinec pozoruje pri iných jedincoch. Napodobovanie pramení z napodobovacieho pudu ako vrodenej potreby a schopnosti napodobovať okolie. Napodobovanie je biologickým základom správania sa mláďat; zahrnuje napodobovacie reflexy ako odpovede na vonkajšie podnety, napr. gestami, mimikou, smiechom, plačom, zívaním a i. Napodobovanie je jeden zo základných mechanizmov socializačného procesu, najvýznačnejším nástrojom sociálneho správania sa, a uskutočňuje sa s väčším alebo menším
stupňom aktivity a tvorivého prístupu.
Umelecká imitácia, imitátori.
Imitováním resp. imitáciou rôznych známých alebo slavných osôb sa často zaoberajú špecializovaný estrádni, kabaretni a varietni umelci-herci nazývaní imitátori, ktorí túto činnosť obvykle prevádzajú nieakou vhodnou humornou formou, ktorou vzor respektíve imitovanú osobu neurazia a společensky vôbec nepoškodia.
Milovanie múdrosti

Milovanie múdrosti je prapôvodný filozofický významový proces bezprostredne sa prelínajúci s
ostatnými procesmi života filozofa (milovníka múdrosti) a tvoriaci jeho sukus čiže dreň. Od gréckeho označenia milovania múdrosti pochádzajú aj názvy "filozofovať", "filozof", "filozofia", "filozofovanie", "filozofický", "filozoficky", "filozofickosť".
Milovanie pravdy

Milovanie pravdy je najpôvodnejší, historicky prvotný filozofický významový proces.
Mašhad

Mašhad (zastarano aj "Mašchad"; po perzsky مشهد - Mašhad) je druhé najväčšie mesto v Iráne, administratívne centrum provincie Chorásán Razaví a súčasne jedno z pútnických miest šíitského islamu. Nachádza sa asi východne od hlavného mesta Teheránu, cca a v roku 2006 tu žilo 2 387 734 obyvateľov.
Vojtěch Náprstek

Vojtěch Náprstek (* 17. apríl 1826, Praha – † 2. september 1894, Praha) bol český priemyselník, mecenáš českej etnografie a antropológie, tvorca prvých etnografických zbierok a zakladateľ prvého múzea mimoeurópskych národov a kultúr v Čechách (Náprstkovo múzeum v Prahe). 
V rokoch 1848 – 1858 pôsobil v USA. Bol priekopník ženského hnutia v Čechách, založil spolok Minerva, Americký klub dám atď.
Vladimir Alexejevič Miľutin

Vladimir Alexejevič Miľutin (* 1826 – † 1855) bol ruský ekonóm, člen krúžku petraševskovcov, zástanca utopického socializmu.
Nara (Nara)

Nara () je mesto na juhu ostrova Honšú v Japonsku; v rokoch 710 - 794 hlavné mesto Japonska. Mesto má rozlohu 276,84 km² a žije tu 373 189 obyvateľov (ku koncu roka 2005). V súčasnosti je to hlavné mesto prefektúry Nara.
Mímánsa

Mímánsa (sanskr.) alebo púrva-mímánsa je jeden z ortodoxných smerov (daršanov) indickej filozofie, ktorého predstavitelia zastávali názor, že védy nie sú zjavením v úplnom zmysle slova a v nich obsiahnuté náboženské a filozofické tvrdenia vyžadujú logické zdôvodnenie.
Podľa učenia mímánsy konečné oslobodenie od telesného stavu mókša, nemožno racionálne vysvetliť ani dosiahnuť pomocou poznania či nejakého vedomého úsilia. Hlavná pozornosť sa musí zamerať na dôsledné dodržiavanie spoločenskej a náboženskej povinnosti – dharmy, spočívajúcej vo vykonávaní obradov a podriaďovaní sa všetkým obmedzeniam a zákazom, ktoré ukladá kasta.
V tomto systéme sa zvlášť veľký význam pripisuje kňazom-brahmanom.
Z hľadiska mimánsy riadenie sa dharmou samo osebe môže jednotlivca priviesť ku konečnému
oslobodeniu.
Mimánsa rovnako ako sankhya uznávala existenciu duchovného a hmotného
počiatku vo vesmíre. 
Sútry systému mímánsa sa pripisujú mníchovi Džaiminimu, ktorý žil v 3.stor.
Neskorší komentátori posilnili teologickú stránku mimánsy a rozvinuli v nej ideu osobného boha.
Mäso

Mäso je:
Charakteristika.
Mäso patrí medzi najobľúbenejšie a najvyhľadávanejšie potraviny. Zo zdravotného hľadiska je cenené najmä pre obsah biologicky hodnotných bielkovín a látok budujúcich organizmus. Obsah plnohodnotných bielkovín kolíše od 16 do 20%. Z vitamínov mäso obsahuje najmä vitamíny skupiny B. Dodáva organizmu železo a fosfor.
Tučné mäsá, najmä bravčovina, majú vysokú energetickú hodnotu. Vnútornosti majú zas vyššiu biologickú hodnotu ako svalovina. Čím je mäso mastnejšie, tým je ťažšie stráviteľné. Mäso mladých zvierat je jemnejšie, mäso starších zvierat býva tvrdšie a ťažšie stráviteľné. Ľahká alebo ťažšia stráviteľnosť nezávisí len od druhu a veku zvierat, ale aj od „odležanosti“ mäsa a od spôsobu úpravy v kuchyni. Nijaké mäso — okrem mäsa rýb a vnútorností — by sa nemalo použiť hneď po zabití zvieraťa. Mäso z čerstvo zabitých zvierat totiž býva tuhé, ťažšie stráviteľné. Iba keď odleží, vyzrie, zmäkne, vtedy sa stáva ľahšie stráviteľným. Odporúča sa preto uskladniť ho v podchladenom mieste na 3 — 5 dní. V prostredí s vyššou teplotou a vlhkosťou sa mäso rýchlo kazí. Preto ho uskladňujeme v chlade a chránime pred muchami. Ak nemáme možnosť uschovať surové mäso v chlade (v chladničke alebo mrazničke), zabalíme ho do utierky navlhčenej octom a čo najskôr ho použijeme (najmä v letných mesiacoch).
Hovädzie mäso má svetločervenú až tmavočervenú farbu. Nie každé mäso z hovädzieho dobytka je rovnako kvalitné. Je nemalý rozdiel medzi mäsom mladých býčkov a starších kráv. Mäso mladých býčkov má svetločervenú farbu a skoro čisto biely tuk, mäso zo starších kusov dobytka má tmavočervenú farbu a tuk žltý. Každé hovädzie mäso sa odporúča nechať odležať aspoň na niekoľko dní, čím sa zamedzí jeho tuhosti. Ak chceme použiť čerstvé hovädzie mäso a chceme, aby bolo vláčnejšie, mäkšie, naložíme ho na 2—3 dni do nálevu (čiže ho marinujeme).
Uskladňovanie mäsa.
Mäso pred uskladnením netreba opláchnuť vo vode. Mokré mäso totiž rýchlejšie podlieha skaze. Uskladňujeme ho iba v chladničke alebo v mrazničke. Ak sme na chate alebo inde v prírode a ak tieto “vymoženosti“ nemáme, mäso uschováme na kratší čas obložené pokrájanou cibuľou a zabalené do utierky namočenej v octe. Urobíme dobre, ak ho uložíme do prievanu. Ak je teplejšie počasie, pred uschovaním ho radšej narýchlo opečieme. Samo opečenie však nestačí, pretože vnútri mäso ostalo neprepečené a môže sa rýchlo pokaziť.
Mäsové výrobky a údené mäsa uskladňujeme voľne zavesené vo vzdušnej a dobre vetrateľnej komore. Pri uskladnení mäsových konzerv dbáme na to, aby teplota v komore nestúpala, a sledujeme, či konzervy nemajú bombáž, t. j. či nemajú vyduté veká a dná. Takéto konzervy zahodíme, sú nepožívateľné.
Zloženie mäsa.
Pomer jednotlivých zložiek sa môže líšiť v závislosti od druhu, plemena a veku zvieraťa. Základom mäsa - kostrovej svaloviny - je svalové vlákno.
Približné zloženie mäsa:
Narácia

Narácia môže byť :
Mimézis

Mimézis alebo zriedkavo mimesis (z gr. imitácia, napodobňovanie) je:
Masochizmus

Masochizmus (podľa rakúskeho spisovateľa Sacher-Masocha (18361895), ktorý túto aberáciu románovo opisoval) je forma sadomasochizmu (F65.5 podľa MKCH-10), pri ktorej sa daná osoba (masochista) ukája tým, že je partnerom/partnerkou ponižovaný a týraný. U jednotlivca dochádza k sexuálnemu uspokojeniu iba vtedy, keď je týraný. U masochistu sa združuje vzrušenie s bolesťou duševnou alebo telesnou.
Širšie je masochizmus aj vlastnosť, keď jednotlivec znáša bolesť, ktorej sa môže vyhnúť, alebo sám trýznenie v živote vyhľadáva.
Mäsožravosť

Mäsožravosť alebo karnivoria alebo karnivornosť (u živočíchov aj zoofágia, u živočíchov požierajúcich hmyz aj hmyzožravosť, insektivornosť; u rastlín aj hmyzožravosť, insektivornosť) je požieranie (najmä) mäsitej potravy živočíchom alebo rastlinou. 
Príslušný živočích sa nazýva: mäsožravec, mäsožravý živočích, karnivor, karnivorný živočích, zoofág, zoofágny živočích (pri požieraní hmyzu hmyzožravec, hmyzožravý živočích, insektivor, insektivorný živočích); príslušná rastlina sa nazýva: mäsožravá rastlina, karnivorná rastlina, hmyzožravá rastlina, insektivorná rastlina.
Náradie

Náradie je "„súhrnný názov umelo vytvorených zariadení, prístrojov, nástrojov, prípravkov, ktoré sú ako pracovné alebo pomocné prostriedky" (pozri pracovný prostriedok) "vhodné na vykonávanie určitých funkcií alebo čiastkových úkonov pri uspokojovaní materiálnych a duchovných potrieb človeka“".
Náradie možno klasifikovať na základe rôznych kritérií, napr. podľa funkcie v technologickom procese na aktívne a pasívne, podľa charakteru pracovného procesu na strojové a ručné, podľa funkčného alebo pracovného princípu na optické, elektronické a i., podľa oblasti použitia na laboratórne, výskumné a i., podľa stupňa zložitosti atď.
Mať (sloveso)

Mať je vzťah, ktorý sa odlišuje tak od byť (identita), ako aj od robiť (prax), podľa Sartra je mať výrazom túžby po súcne. Podľa Marcela existuje isté nebezpečenstvo, že sa jednotlivec dostane do vleku svojho majetku, namiesto toho, aby prehĺbil svoje vnútro: hrozí mu, že sa stotožní s tým, čo má a stratí sa teda vo vonkajšom.
Naratológia

Naratológia je všeobecná teória narácie čiže rozprávania. Jej autorom je Gérard Genette.
Narcis (mytológia)

Narcis alebo Narkissos (gr. Narkissos, lat. Narcisus) je v gréckej mytológii obyčajný chlapec, no veľmi krásny. Až tak, že sa doňho zamilovala nymfa Echo. No on jej láskou pohrdol a odmietol ju. Za to ho bohovia potrestali tým, že sa zamiloval do vlastného odrazu na hladine rieky. Odvtedy je narcis synonymom človeka, ktorý je zahľadený do seba a okrem seba samého nemá nikoho iného rád.
Narcizmus

Narcizmus alebo sebaláska (príslušná osoba sa volá narcis alebo narcista) je patologický stav charakterizovaný nadmerným záujmom o vlastnú osobu; nazvaný podľa Narcisa. V psychoanalýze stav, v ktorom sa "Ja" stalo vlastným sexuálnym objektom; u E. Fromma obranný mechanizmus proti strate sebaúcty; v súčasnej psychiatrii druh psychopatie u človeka, ktorý vníma len seba a svoje záujmy.
Formy podľa Millona.
Millon rozlišuje tieto formy:
Mimika

Mimika je citlivé modelovanie vnútorných psychických stavov výrazmi tváre. Výrazom tváre potom svoje duševné stavy, emócie a zámery oznamujeme druhým ľuďom. Mimika je forma neverbálnej komunikácie.
Mimiku tváre tvoria výrazy úst (úsmev) a očí (pohľad); výrazy a pohyby obočia, očných viečok, lícnych svalov a čela.
Konštruktivistická matematika

Konštruktivistická matematika je smer v matematike, ktorý pripúšťa existenciu objektov iba vtedy, ak sa dajú (podľa určitych pravidiel) skonštruovať.
Nariadenie

Nariadenie môže byť:
Spojitá matematika

Spojitá matematika je klasická matematická analýza.
Narkolepsia

Narkolepsia (gr.) sú záchvaty krátkotrvajúceho, neodolateľného chorobného spánku.
Minca

Termín minca má viacero podobných, ale odlišných definícií:
Stotožňovanie mincí paušálne s kovovými peniazmi je nesprávne, pretože historicky existovali aj kovové predmety, ktoré neboli mincami, ale napriek tomu slúžili ako peniaze.
Minca je predmetom skúmania numizmatiky.
Rozlišuje sa:
Prvé mince vznikli v 7. storočí pred Kr. v Malej Ázii a nezávisle aj v Číne.
Matematika 20. storočia

Súčasná matematika je najnovšia etapa vo vývine matematiky, ktorého jednotlivé charakteristiky sa objavujú už v prvej polovici 19. storočia. Vyznačuje sa podstatným rozšírením oblasti jej využitia. Oproti predchádzajúcej etape už teraz rozhodujúce podnety pre jej rozvoj neprichádzajú z mechaniky (najmä z mechaniky tuhých telies) lež z mnohých iných oblastí, a to nielen vedeckých (kvantová mechanika, synergetika atď.), ale aj mimovedeckých (hudba, výtvarné umenie, poézia, mytológia atď.).
Narkománia

Narkománia je ovplyvňovanie psychiky užívaním narkotík a závislosť od nich.
Mindel (glaciál)

Mindel alebo nepresne druhá ľadová doba alebo tretia ľadová doba je druhý glaciál v tzv. alpskom systéme. Spadá do obdobia 400 000 – 500/600 000 pred Kr. (potom zodpovedá v nordickom systéme elsteru v užšom zmysle), ale podľa niektorých autorov zodpovedá nordickému drentu (230/240 000 – 300/320 000 pred Kr.).
Definoval ho r. 1901 A. Penck. Názov má podľa nemeckej rieky Mindel, ktorá sa vlieva do Dunaja.
Mindel podľa prvej definície sa delí na:
Narkotikum

Narkotikum je látka so sedatívnym, hypnotickým a analgetickým účinkom. Narkotiká sa rozdeľujú na "prírodné látky", napríklad (morfium) alebo marihuana, hašiš, "semisyntetické látky", zväčša deriváty morfínu a "syntetické látky" (metamfetamín). Pri dlhodobom podávaní vzniká návyk, ktorý môže viesť k narkománii. Menej toxické narkotiká sa v medicíne používajú ako anestetikum.
Mineja

Mineja (starogrécky Μηναῖον, latin. "Menäum", slovančina Минїѧ, Miniya) je bohoslužobná kniha pravoslávnych a uniatov, ktorá obsahuje obradné spevy na jednotlivé mesiace.
Moderný národ

Moderný národ je najvyššia forma etnického spoločenstva, ktorá vzniká na podklade spoločného jazyka, územia, kultúry, ekonomiky, historického vývoja a psychického založenia. Rozvoj moderného národa nastal až v priemyslových spoločnostiach, ktoré sa vyvíjali podľa sociálnej a politickej štruktúry, vlády, podľa charakteru ekonomiky atď.